Аднак у дарожнай справе, як і ў сельскай гаспадарцы, “летні дзень год корміць”, таму кіраўніцтва ўпраўлення актыўна шукае дадатковыя — падрадныя — заказы. I тут ДРБУ добра пашанцавала: сёлета паслугі спецыялістаў-дарожнікаў востра запатрабаваны адразу на двух буйных аб’ектах, “прапісаных” на тэрыторыі раёна. Гэта — ваенны палігон “Рэпішча”, дзе набліжаецца да завяршэння маштабная рэканструкцыя дарожнай сеткі, і наш СЗАТ “Асіповіцкі вагонабудаўнічы завод”, які нарэшце выйшаў на тую стадыю развіцця, калі добраўпарадкаванне вытворчай зоны вызначаецца як першапачатковая справа.